
REFERAT


Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local “Proiectul de Hotărâre privind aprobarea Planului Urbanistic Zonal: Extindere intravilan pentru zonă locuințe, dotări complementare și căi de comunicație, lotizare teren pentru amplasare locuințe unifamiliale (Sstud=3471mp)”.
	În baza OUG nr. 57/2019 privind Codul administrativ,  a Legii nr. 50/1991 privind autorizarea realizării lucrărilor de construcţii, republicată, cu modificările şi completările ulterioare, a Legii nr. 350/2001 privind amenajarea teritoriului şi urbanismul, cu modificările şi completările ulterioare, şi a referatului arhitectului şef,  vă prezint următoarele : 
	-Terenul studiat în suprafață de 3471 m2 este situat în orașul Boldești-Scăeni, pe str. Câmpiei, T51 PA2404 A2405
	-În vederea autorizării obiectivului de investiții mai sus menționat,  se impune reglementarea urbanistică a terenului studiat prin PUZ. 
- Documentația urbanistică a fost finanțată de domnul Fabian Liviu Marian și inițiată de UAT Boldești-Scăeni în conformitate cu prevederile art. 54 alin. (1) și (2) și ale art. 50 alin. (1) din Legea 350/2001 privind amenajarea teritoriului și urbanismul, cu modificările și completările ulterioare.
  	- Potrivit Ordinului MDRT nr. 2701/2010 s-a procedat la informarea şi consultarea publicului în două etape, etapa I-a –intenţia de elaborare a PUZ-ului şi etapa a II-a pentru elaborarea propunerilor;
	- Planul Urbanistic Zonal supus aprobării este valabil pe durata de valabilitate a Planului Urbanistic General aprobat prin H.C.L. 84/30.06.2011.
	-Conform legislaţiei în vigoare, Planul Urbanistic Zonal se aprobă de către Consiliul Local ulterior avizării lui de către Consiliul Judeţean.
Faţă de cele mai sus expuse, propun aprobarea  proiectului de hotărâre mai sus menţionat, a documentaţiei prevăzută în anexă.
În speranţa aprobării, vă mulţumesc anticipat!

                                          PRIMAR,
                                               BUCUROIU CONSTANTIN

